stanford-oval/wikipedia huggingface dataset:
לימודי פרפורמנס

לימודי הפרפורמנס (תורת המופע, Performance Studies), הם לימודים בינתחומיים, בהם לומדים תאוריות אנתרופולוגיות, סוציולוגיות, בלשניות ופסיכולוגיות, לצד תאוריות של פרפורמנס, תיאטרון, מחול ואמנויות נוספות. לימודים אלו מתבססים על סוגים שונים של מופעים (תיאטרליים, פוליטיים, מוזיקליים וכדומה), ודרכם בוחנים וחוקרים את ההתנהגות האנושית, המכונה בפי העוסקים בתחום: הפרפורמנס התרבותי־אנושי. אחת הדמויות המרכזיות, המשפיעות והמשמעותיות בתחום הפרפורמנס ולימודי הפרפורמנס בפרט, היא ריצ'רד שכנר (Richard Schechner) שנחשב עד היום לאחד מאבות לימודי הפרפורמנס.[דרוש מקור]
מ"משל התיאטרון" ללימודי הפרפורמנס

לימודי הפרפורמנס עוסקים בפיתוח וניתוח האינטראקציה של המשחק על הבמה והאינטראקציה עם הקהל במסגרת  התיאטרלית, העיקרון שמשחק אינו מוגבל רק לבמה אלא לכל התנהגות בני האדם  כמשוקף בציטוט המפורסם  מתוך המחזה "כטוב בעיניכם" מאת ויליאם שייקספיר: ”כל העולם במה, כל איש ואישה שחקנים הם...”. משל התיאטרון מתייחס לכל אינטראקציה או התנהגות של אדם עם אדם נוסף כאל מופע. הפיתוח של משל התיאטרון הוא לימודי הפרפורמנס, אשר על פיהם לכל אדם יש מכלול "דמויות" והתנהגויות שעל פיהן הוא מתנהל. בנוסף, בלימודים אלו נטען שקיים מעין מאגר תרבותי־אנושי של רפרטואר התנהגויות ו"תסריטים" קבועים, לכן ההתנהגות האנושית היא הגשמה של דפוסים ותבניות קיימות ובעקבות כך, גם צפויה ולא מקורית. בלימודי הפרפורמנס צופים, חוקרים ומבינים את התבניות ההתנהגותיות וכך צופים מראש את ההתנהגות האנושית.
סוגי המופעים

לימודי הפרפורמנס בוחנים את המופעים בשני רבדים: הרובד הראשון הוא המופעים האמנותיים (תיאטרון, מוזיקה, מחול וכדומה). ברובד זה מתייחסים אל המופע כאל אמנות. הרובד השני הוא מופעים תרבותיים המתרחשים בחיי היומיום, בכל מקום בו מתבצעת אינטראקציה אנושית. ברובד זה מתייחסים למופע כאל פרפורמנס תרבותי־חברתי, שעל פיו ניתן לחקור ולהבין את ההתנהגות האנושית.
המופע הנכלל ברובד הראשון דומה במאפייניו למופע הנכלל ברובד השני: בשניהם יש שחקנים, קהל, תפאורה ועוד. השוני המרכזי בין השניים הוא שבמופע האמנותי, אנו "ממסגרים" את המופע תחת כותרת שגורמת למוח שלנו להבין שאנו צופים במופע שהוא לא חלק מחיי היום יום, אלא אמנות שדרכה האמן יכול להציב מראה לאנשים או להעביר ביקורת על הפרפורמנס התרבותי בו אנו חיים.
לימודים הוליסטיים

לימודי הפרפורמנס התחילו מתוך הנחת היסוד שלימודים מעמיקים ומשמעותיים, נלמדים כאשר נכללות בהם הרבה דיסציפלינות שונות: מוזיקה, מחול, משחק, היסטוריה ועוד. בנוסף, אין להפריד או לנתק את הדיסציפלינות אחת מן השנייה. לימודי הפרפורמנס הם הוליסטיים ומטשטשים את הגבולות שבין הדיסציפלינות. על פי הנחה זו, לימודי הפרפורמנס הם יותר מסך מרכיביהם.
פרפורמנס בתרבויות שונות

לימודי הפרפורמנס הם לימודים נרחבים מאוד משום שלכל מסורת או תרבות יש רפרטואר התנהגויות מקובלות המאפיינות אותה ומבדילות אותה מתרבויות וממסורות אחרות. לכן, כאשר אדם לומד פרפורמנס של תרבות מסוימת, לימודיו אינם משליכים גם על פרפורמנס של תרבויות אחרות. לדוגמה, מעשה הנתפש כמעשה גנאי או אלים בתרבות מסוימת יכול להיתפש כחלק משגרת היומיום בתרבות אחרת ולכן התגובה של החברה למעשה זה תהיה שונה בשתי התרבויות.
לימודי פרפורמנס באוניברסיטאות בעולם

המחלקה הראשונה ללימודי פרפורמנס נוסדה באוניברסיטת ניו יורק על ידי הפרופסורים ריצ'רד שכנר, מייקל קירבי (Michael Kirby) וברוקס מקנמרה (Brooks McNamara) בשנת 1979. מאז התחום המשיך להתפתח, וכיום אוניברסיטאות רבות ברחבי העולם מציעות לימודי תארים שונים בנושאים אלו. חלק מהאוניברסיטאות המפורסמות ברחבי העולם המציעות לימודי פרפורמנס הן: אוניברסיטת אבריסטווית' (Aberystwyth) בווילס, אוניברסיטת רוהמפטון (University of Roehampton) ואוניברסיטת ריצ'מונד בלונדון, אוניברסיטת רוסקילדה (Roskilde) בדנמרק, אוניברסיטת המבורג בגרמניה, אוניברסיטת ג'ווהרלל נהרו (Jawaharlal Nehru University, Delhi) בהודו, אוניברסיטת סידני באוסטרליה והאוניברסיטה הפדרלית של גויאש (Federal University of Goiás) בברזיל.
הערות שוליים

↑  האנציקלופדיה של הרעיונות - אישים: שכנר ריצ'רד, באתר האנציקלופדיה של הרעיונות
↑  שייקספיר, תרגום: אברהם עוז, כטוב בעיניכם, תל אביב: הוצאת דביר, 1990
1 2  ד"ר זמירה הייזנר וקרין חזקיה, החוויה התאטרונית: מבוא לדרמה ולתאטרון, האוניברסיטה הפתוחה, 2006, עמ' 67–68
↑  Kirshenblatt-Gimblett, Barbara (בספטמבר 1999). "Performance Studies". Rockefeller Foundation, Culture and Creativity. {{cite web}}:  (עזרה) An adaption by the author is quoted in Schechner, Richard (2013-02-15). Performance Studies: An Introduction. Routledge. p. 3. ISBN 978-1-136-44872-0.
לאונור, נסיכת אסטוריאס

הנסיכה לאונור דה טודוס לוס סנטוס מבורבון ואורטיס (בספרדית: Leonor de Todos los Santos de Borbón y Ortiz; נולדה ב-31 באוקטובר 2005) היא בתם הבכורה של פליפה השישי, מלך ספרד ולטיסיה, מלכת ספרד. יורשת העצר לכתר הספרדי.
לאונור נולדה במהלך תקופת מלכותו של סבה מצד אביה, חואן קרלוס הראשון, מלך ספרד. היא התחנכה בבית הספר סנטה מריה דה לוס רוסלס, בו למד גם אביה. לאחר סיום לימודיה התיכוניים, היא למדה לימודי הבגרות הבינלאומית בקולג' האטלנטי שבעמק גלמורגן, ויילס, הממלכה המאוחדת. ב-17 באוגוסט 2023 היא החלה את הכשרתה באקדמיה הצבאית הכללית כהכנה לשירות צבאי של שלוש שנים.
ב-2014, בעקבות עלייתו לכס המלוכה של אביה, לאחר פרישתו של סבה, הוענקו ללאונור כל התארים של היורש לכס המלכות הספרדי, נסיכת אסטוריאס, נסיכת ז'ירונה, נסיכת ויאנה, דוכסית מונטבלנק, רוזנת סרברה, וגבירת בלאגר. ב-31 באוקטובר 2023, ביום הולדתה ה-18, הוכרזה לאונור באופן רשמי כיורשת העצר בפני הקורטס חנרלס.
על פי חוקת ספרד משנת 1978, לאונור היא יורשת העצר לכתר הספרדי, והיא קיבלה את התואר נסיכת אסטוריאס ביום שבו אביה פליפה הוכתר למלך ספרד. זאת, כל עוד לא ייוולד לאביה בן, שכן סעיף 57 לחוקת ספרד קובע כי בנים קודמים לאחיותיהם בסדר הירושה. כך, למשל, אביה פליפה הוא המלך מכוח סעיף זה, למרות שנולד לאחר שתי אחיותיו, אלנה, דוכסית לוגו וכריסטינה דה בורבון אי גרסיה. סעיף זה עורר ויכוח ער בציבור הספרדי, והועלתה דרישה לשנותו כך שלא יפלה בין בנים לבנות בסדר ההורשה.
כשתעלה לאונור לכס המלוכה כמצופה, היא תהיה המלכה המושלת הראשונה של ספרד מאז תקופת מלוכתה של איזבלה השנייה שמלכה בשנים 1833–1868.
לידתה

לאונור נולדה ב-31 באוקטובר 2005 כבתם של פליפה ולטיסיה, אז נסיך ונסיכת אסטוריאס, במהלך תקופת מלכותו של סבה, חואן קרלוס הראשון, מלך ספרד, בבית החולים הבינלאומי רובר במדריד, בניתוח קיסרי שנדרש עקב אי-ההתקדמות של מהלך הלידה. כבתו של יורש העצר, היא קיבלה מלידתה את התואר אינפנטה והייתה לשנייה בסדר הירושה לכתר הספרדי. ההודעה על לידתה פורסמה על ידי המשפחה המלכותית במסרון.
ב-7 בנובמבר 2005 עזבה לאונור עם הוריה את בית החולים. היא הוטבלה בארמן סארסואלה על ידי הארכיבישוף של מדריד, הקרדינל אנטוניו רוקו ורלה ב-14 בינואר 2006. כמו אביה, הוא הוטבלה במים שהובאו מנהר הירדן, באגן טבילה שנעשה בו שימוש להטבלת נסיכי ספרד מאז המאה ה-17. סנדקיה היו סבה וסבתה מצד אביה, המלך חואן קרלוס והמלכה סופיה. בטקס ניתן לה השם לאונור דה טודוס לוס סנטוס.
חינוך ושירות צבאי

חינוכה של לאונור החל במעון היום של ילדי המשמר המלכותי הספרדי. ב-15 בספטמבר 2008 היא החלה את לימודיה בבית הספר היסודי סנטה מריה דה לוס רוסאלס באברקה, מדריד. בספטמבר 2021 היא החלה תקופת לימודים של שנתיים בתוכנית הבגרות הבינלאומית באטלנטיק קולג' שבוויילס. במאי 2023 היא השלימה את לימודיה התיכוניים. היא גם השתתפה במחנות קיץ בארצות הברית. היא שולטת בספרדית, קטלאנית ואנגלית (את זו האחרונה היא למדה מפיהן של האומנת הבריטית שלה ושל סבתה, המלכה סופיה) והיא למדה צרפתית, גליסית, בסקית, ערבית ומנדרינית.
כהכנה לתפקידה כמפקדת העליונה של ספרד, ובעקבות אביה, עוברת כעת לאונור שלוש שנים בהכשרה בצבא הספרדי, בצי הספרדי ובחיל האוויר והחלל של ספרד באקדמיה הצבאית הכללית בסרגוסה באקדמיה הצבאית הימית במרין ובאקדמיית האוויר הכללית במורסיה, בהתאמה. בהקשר זה, הודיעה שרת ההגנה מרגריטה רובלס במרץ 2023 שהממשלה אישרה צו מלכותי לתוכנית ההכשרה הצבאית של לאונור. לאונור בחרה להשתמש בשמות המשפחה של שני הוריה "בורבון אורטיז" במהלך הקריירה הצבאית שלה. במהלך הכשרתה הצבאית, היא תוותר על כל תשלום שמקבלים הצוערים במהלך השירות.
ב-17 באוגוסט 2023 החלה לאונור את שנת ההכשרה הראשונה שלה באקדמיה הצבאית הכללית בסרגוסה. ב-19 בספטמבר הוענק לה חרב קצונה. ב-7 באוקטובר הוא נשבעה אמונים לדגל ספרד בנוכחות שני הוריה. בינואר 2024 היא השתתפה באליפות הספורט ה-24 של האקדמיות הצבאיות לקצינים, בה היא התחרתה בסיף ובכדורעף בנבחרות של האקדמיה הצבאית הכללית. הנבחרת בה היא השתתפה זכתה במדליית כסף בסיף. ביוני אותה שנה סיימה לאונור את אימוני השדה שלה במחוז סוריה. ב-3 ביולי היא קודמה לדרגת קדט אנסיין (מקביל לסגן משנה) והוענק לה צלב ההצטיינות הצבאי על ידי אביה.
ב-23 ביולי 2024, מועצת השרים מינתה אותה כמידשיפמן (מקביל לצוער), צעד מקדים להצטרפותה לבית הספר הצבאי הימי בסוף אוגוסט. ב-29 באוגוסט 2024, היא החלה את הכשרתה הימית באקדמיה הצבאית הימית בגליסיה.
הערות שוליים

↑  Galaz, Mábel (31 October 2005). "Nace la primera hija de los príncipes de Asturias, que se llamará Leonor". El País. (בספרדית)
↑  Marcos, Charo; Cernuda, Olalla (31 October 2005). "Letizia Ortiz da a luz una niña". El Mundo (in Spanish). Mundinteractivos. (בספרדית)
↑  "Princess Leonor of Spain: Facts about the future queen". hellomagazine.com. 31 October 2017. Archived from the original on 15 August 2018.
↑  BOE-A-2024-15233 Real Decreto 737/2024, de 23 de julio, por el que se nombra Guardiamarina de Primero a Su Alteza Real la Princesa de Asturias, doña Leonor de Borbón y Ortiz., www.boe.es
↑  La princesa Leonor ingresa en la Escuela Naval de Marín: así será su rutina como guardiamarina, ¡HOLA!, ‏2024-08-29 (בספרדית)
| --- | --- |
בקרת זהויות :  PLWABN: 9813655150605606  BNE: XX1744922  GND: 1177675714  ISNI: 0000 0003 9890 5432  LCCN: no2007008296  VIAF: 87525932   WorldCat (עם VIAF): 87525932
הקסלוגיה

הקסלוגיה (באנגלית: hexalogy ; מיוונית ἑξα- hexa-, "שש" ו-λογία - logia, "לוגוס") היא יצירה, לרוב ספרותית, המורכבת משש יצירות נפרדות.
תיעוד מוקדם של שימוש במונח מופיע בדיונים במחזור האופרות הבלתי גמור של המלחין אוגוסט בונגרט (אנ') Homerische Welt המבוסס על האיליאדה והאודיסאה. (במקור תכנן שתי טטרלוגיות, אבל האופרה השלישית והרביעית מתוך השמונה מעולם לא נכתבו). בשנת 1859 תאופיל גוטייה השתמש במושגים פנטלוגיה וההקסלוגיה. בשנת 1923 נעשה שימוש במילה לתיאור סדרת הספרים המסע הארוך (The Long Journey) מאת יוהנס וילהלם ינסן.
דוגמאות

| 0 | 1 | 2 | 3 |
| --- | --- | --- | --- |
| שם | תאריכים | יוצרים | מדיה |
| Der Biberpelz ו-Der Rote Hahn | 1893–1901 | גרהרט האופטמן | שני מחזות בשלוש מערכות |
| המסע הארוך | 1908–1922 | יוהנס וילהלם ינסן | רומנים |
| Aus dem bürgerlichen Heldenleben | 1911–1922 | קרל שטרנהיים | מחזות |
| The Four Winds of Love | 1937–1945 | קומפטון מקנזי | רומנים |
| Fortunes of War | 1960–1980 | אוליביה מאנינג | רומנים |
| חולית (הסאגה המקורית) | 1965–1985 | פרנק הרברט | רומנים |
| מדריך הטרמפיסט לגלקסיה | 1979–2009 | דאגלס אדמס, אואן קולפר | רומנים |
| Os Karas | 1984–2014 | פדרו בנדיירה | רומנים |
| מגה מן | 1987–1994 | Nintendo Entertainment System | משחקי מחשב |
| Luv(Sic) Hexalogy | 2001–2015 | נוג'אבס ו-Shing02 | מוזיקה |
| סרטי שר הטבעות וההוביט | 2001–2014 | פיטר ג'קסון | סרטים |
| האויב שבפנים | 2002–2016 | קאפקום | סרטים |
| מנהרות | 2007–2013 | רודריק גורדון ובראיין ויליאמס | רומנים |
| בני הנפילים | 2007–2014 | קסנדרה קלייר | רומנים |
| המאבק שלי | 2009–2011 | קארל אובה קנאוסגארד | רומנים |
| The School for Good and Evil | 2013–2020 | סומאן צ'יינאני | רומנים |
| עוצר נשימה | 2016 - | אליס אוסמן | רומנים גרפיים |
ראו גם

טרילוגיה
טטרלוגיה
פנטלוגיה
הפטלוגיה
הערות שוליים

↑  William Foster Apthorp. The opera, past and present: an historical sketch. Scribner, 1901. Page 204.
Arthur Elson. Modern Composers of Europe. L.C. Page and Company, 1904. Page 76.
↑  Théophile Gautier. Histoire de l'art dramatique en France depuis vingt-cinq ans, Volume 5. Magnin, Blanchard et compagnie, 1859. Page 220.
1 2  The Bookman: a review of books and life. Dodd, Mead and Company, 1923. Volume 57, page 209.
↑  Eberhard Hilscher. Gerhart Hauptmann: Leben und Werk: mit bisher unpublizierten Materialien aus dem Manuskriptnachlass des Dichters. Athenäum, 1988. Page 166.
↑  The German theatre: a symposium. Edited by Ronald Hayman. Wolff, 1975. Page 113.
↑  Spartacus Educational (אורכב 28.09.2012 בארכיון Wayback Machine), citing biographer Gavin Wallace.
↑  Lorna Sage, Germaine Greer, Elaine Showalter. The Cambridge guide to women's writing in English. Cambridge University Press, 1999. Page 389.
↑  אם כוללים את ספר ההמשך ועוד משהו... מאת אואן קולפר
↑  "100 Notable Alumni of University of Sao Paulo [Sorted List]". EduRank.org - Discover university rankings by location (באנגלית). 2021-08-11. נבדק ב-2022-06-12.
לי נקם ושילם

| --- | --- |

 מידע כללי
 מאת:  דינה פורת
 שפת המקור:  עברית 
 תורגם לשפות:  אנגלית
 סוגה:  ספר עיון
 הוצאה
 הוצאה:  פרדס הוצאה לאור והוצאת הספרים של אוניברסיטת חיפה
 תאריך הוצאה:  2019
 מספר עמודים:  422
 
לי נקם ושילם: היישוב, השואה וקבוצת הנוקמים של אבא קובנר הוא ספר מאת ההיסטוריונית דינה פורת, אודות קבוצת "הנוקמים" - קבוצה של ניצולי השואה שבהנהגתו של אבא קובנר תכננה רצח המוני של אזרחי גרמניה אחרי מלחמת העולם השנייה, כנקמה על השואה. הספר זכה בפרס בהט לשנת 2018, ויצא לאור בשנת 2019 בהוצאת פרדס והוצאת הספרים של אוניברסיטת חיפה. זהו ספר המחקר הראשון בנושא.
לספר שני חלקים עיקריים: חלק ראשון: הרעיון וההכנות, וחלק שני: הניסיון לבצע. חלק שלישי כולל, בין השאר, את רשימת חברי "הנוקמים" וקורת חייהם.
הספר תורגם לאנגלית ויצא לאור בשנת 2022 בהוצאת אוניברסיטת סטנפורד, בשם "Nakam - The Holocaust Survivors Who Sought Full-Scale Revenge".
על יצירת הספר

במבוא לספר מספרת פורת על המניע לכתיבתו: לאחר שיצא לאור ספרה "מעבר לגשמי — פרשת חייו של אבא קובנר", פנה אליה יצחק אבידב בתלונה: "ספר עב כרס כתבת, ובו רק עמוד אחד על קבוצת הנוקמים שאבא ז"ל הנהיג ועמד בראשה. עמוד אחד על שנה שלמה!" פורת הבטיחה לו שתכתוב ספר על קבוצת הנוקמים, והיא מציינת: "ספר זה בא אפוא לקיים הבטחה להעלות על הכתב את קורותיה של קבוצת אנשים ונשים צעירים שהקדישו את כוחם ומרצם, והתכוונו להקריב גם את חייהם לו היה צורך בכך, כדי לנקום בגרמנים לאחר השואה.
בנוסף למסמכים שבארכיונים ובידי חוקרים אחרים, נעזרה פורת בכתיבת הספר גם בראיונות עם 11 מחברי "הנוקמים" שנותרו בחיים בעת כתיבת הספר, בהם ויטקה קובנר, שמחה רותם, יוסף חרמץ ויצחק אבידב, ובמסמכים רבים שהציגו לה.
פורת בחרה את כותר הספר, "לי נקם ושילם", מתוך ספר דברים, פרק ל"ב, פסוק ל"ה, וציינה ש"תכליתה של הכותרת לומר שהנקמה היא לא בידי אדם, אלא בידי שמים".
הערות שוליים

↑  לי נקם ושילם: היישוב, השואה וקבוצת הנוקמים של אבא קובנר, באתר פרדס הוצאה לאור
↑  Nakam - The Holocaust Survivors Who Sought Full-Scale Revenge, Stanford University Press
↑  דינה פורת, לי נקם ושילם, עמ' 11
↑  שם, עמ' 12
1 2   עופר אדרת, רצינו לפגוע בכל הגרמנים: כך פעלו בחשאי 50 יהודים באירופה של אחרי המלחמה, באתר הארץ, 8 בנובמבר 2019
ערך זה הוא קצרמרבנושא ספרות ובנושא היסטוריה. אתם מוזמנים לתרום לוויקיפדיה ו.
לי סגל

| --- | --- |

 לידה:  5 בפברואר 1932 ניוטון, ארצות הברית 
 פטירה:  31 בינואר 2005 (בגיל 72) רחובות, ישראל 
 שם לידה:  Lee Aaron Segel 
 ענף מדעי:  ביולוגיה מתמטית, מתמטיקה שימושית, כימוטקסיס 
 מקום קבורה:  רחובות 
 מקום לימודים:  בית ספר ניוטון הצפוני (1949)  אוניברסיטת הרווארד (1953)  המכון הטכנולוגי של מסצ'וסטס (1959) 
 מנחה לדוקטורט:  Chia-Chiao Lin 
 מוסדות:  מכון ויצמן למדע (1973–2005)  המכון הפוליטכני רנסליר (1960–1973) 
 תלמידי דוקטורט:  סטיבן ה. דייוויס, Eva Jaeger, David Belogus, Cornell Klokow, Evyatar Av-Ron, Donald Allen Drew, Isaac Rubinstein, Cornel Lustig, Alexander Khait, מייקל פישמן, ניקולאס קורדובה, דייוויד ג'וזף וולקינד, לאה קשת, Meira Falkowitz-Halpern, Amy Novick-Cohen, רמית מר, Shoshana Hardt Loeb, ראיסה פירסוב-חנין, אליעזר שוחט 
 פרסים והוקרה:  מלגת גוגנהיים (1971) 
 
לי אהרן סגל (5 בפברואר 1932 – 31 בינואר 2005) היה מתמטיקאי ופרופסור במכון ויצמן, מחקריו עסקו בביולוגיה מתמטית.
קורות חיים

לי סגל נולד בפרבר של העיר בוסטון. קיבל תואר ראשון מאוניברסיטת הרווארד (1953) דוקטורט מ-MIT בשנת 1959 תחת הנחיית פרופסור סי. סי. לין (Chia-Chiao Lin). בשנת 1960 הוא הצטרף לסגל "Rensselaer Polytechnic Institute" בניו יורק, שם עסק בבעיות של מכניקת הרצף. שני ספריו הראשונים, "Mathematics Applied to Deterministic Problems in the Natural Sciences" ו-"Mathematics Applied to Continuum Mechanics", עסקו בתחום. בשנת 1973 עלה לישראל והחל לעבוד במכון ויצמן ולעסוק בנושאים של ביולוגיה מתמטית, בין התחומים שהוא מידל היו בקטריולוגיה, אבולוציה, אימיונולוגיה, נוירולוגיה.
בשנת 1984 יצא ספרו "Modeling Dynamic Phenomena in Molecular and Cellular Biology". הוא שימש במשך שנים כעורך של כתב העת "Bulletin of Mathematical Biology".
בשנת 2003 נערך לכבודו הכנס "Mathematical Biology: From molecules to ecosystems;The legacy of Lee Segel". לאחר מותו החל מכון ויצמן לחלק מדי שנה פרס ע"ש לי סגל, בשם "הפרס לביולוגיה מתמטית".
נפטר ב-31 בינואר 2005. היה נשוי לרותי ואב לארבעה ילדים. מחותנו היה המתמטיקאי פרופ' הרי דים.
הערות שוליים

↑  אתר "Billiongraves"
| --- | --- |
בקרת זהויות :  NLI: 987007276385205171  BIBSYS: 90078077  BnF: cb123497288 (data)  CANTIC: a12353668  CiNii: DA01493107  dblp: 85/1364  GND: 141246294  ICCU: UBOV025895  ISNI: 0000 0001 1754 3739  LCCN: n83205766  MGP: 14722  NKC: xx0251341  NTA: 067911404  SUDOC: 076455270  VIAF: 29608241   WorldCat (עם VIAF): 29608241 
ערך זה הוא קצרמרבנושא מתמטיקה ובנושא ישראלים. אתם מוזמנים לתרום לוויקיפדיה ו.
ליגת ההוקי המקצוענית (אוקראינה)

| --- | --- |
 מדינה:  אוקראינה 
 תקופת הפעילות:  25 ביולי 2011 – הווה (13 שנים) 
 phl-ua.com.ua
 
ליגת ההוקי המקצוענית הוא שמה של אגודה של מועדוני הוקי מקצועניים באוקראינה. הארגון עוסק בארגון האליפות הלאומית, כמו גם בהגדלת הפופולריות של הוקי קרח באוקראינה. הארגון נוסד ב-25 ביולי 2011. השפה הרשמית היא אוקראינית, אם כי בעבודה יומיומית משתמשים בשפה הרוסית.
האיגוד קם בשנת 2011 כתוצאה מארגון מחדש. ליגת ההוקי האוקראינית. מאז 2013 נשללה מהפדרציה הלאומית את הזכות לארגן את אליפות אוקראינה.
הקסם מעל הכל

| --- | --- |

כרזת הסרט ברוסית ועליה הכתובת "הקסם לא הופך אותנו לנבחרים"
 בימוי:  יקטרינה קרסנר
 שחקנים ראשיים:  וסילי זוטוב מיכאיל גורבוי 
 מדינה:  רוסיה 
 הקרנת בכורה:  2018 
 משך הקרנה:  35 דק' 
 שפת הסרט:  רוסית 
 סוגה:  דרמת פנטזיה
 magicinrussia.com/ru
 דף הסרט ב־IMDb
 
הקסם מעל הכל (ברוסית: Магия превыше всего) הוא סרט קולנוע רוסי לייב אקשן המהווה סרט עצמאי קצר משנת 2018, שהופק בהשראת סדרת סרטי הארי פוטר, המציג את עולם הקוסמים ברוסיה. הסרט הופק ביוזמת הבמאית יקטרינה קרסנר על פי תסריט מקורי.
עלילת הסרט מספרת את סיפורו של ראש משרד הקסמים והכישוף הרוסי המאבד את יכולת הקסמים שלו. חלק מהכספים למימון ההפקה גויס באמצעות מימון המונים.
הסרט הוקרן לראשונה בחודש מרץ 2018 ושודר לראשונה באינטרנט ב-19 בנובמבר 2018. קודם לכן, הסרט הוצג בפסטיבל פאנדום StarKON (בסנקט פטרבורג), Unicon (במינסק, בלארוס),ופסטיבל IgroMir / קומיקון רוסיה (מוסקבה) וזכה לביקורת חיוביות בדרך כלל.
תקציר עלילת הסרט

ברוסיה המודרנית מתקיים עולם אחר — עולם של קסם וכישוף.
הקוסמים צריכים להסתיר את עובדת קיומם מסביבת הקהילה הלא-קסומה, שם הם סופגים עלבונות וליחס עוין. ראש הגוף העליון לקסם וכישוף בחרושין מאבד את יכולת הקסם שלו וצריך לא רק שלא להיחשף, אלא גם כדי למנוע את המלחמה בין הקוסמים והמוגלגים.
צוות שחקנים

וסילי זוטוב - אלכסיי בחרושין, ראש משמרות הגוף העליון לקוסמות וכישוף
יליזבטה ריז'יך - לרה, מתלמדת
מיכאיל קרמר - מיכאיל, איש משמר, אחיו של סמיון
איוואן זאבלין - צ'ז'יבסקי, יועץ חשאי למכשף העליון
קיריל קובבאס - סמיון, מוגל, אחיו של מיכאיל
מיכאיל גורבוי - המכשף העליון
הערות שוליים

↑  Олег Усков (2017-12-26). "Вышел трейлер российского "Гарри Поттера"". רוסיסקאיה גאזטה.
↑  Магия превыше всего — Трейлер (2018)
↑  Из синопсиса на официальном сайте фильма
↑  "«Магия превыше всего»: вышел полноценный трейлер". Мир фантастики. 2017-12-25.
↑  Анастасия Алексеева (2018-01-15). "Фанатам Гарри Поттера: режиссер фильма «Магия превыше всего» – о мире чародейства в России". Федеральное агентство новостей.
↑  Юлия Шрамкова (2017-08-30). "Гик-тусовка. В Минске будет масштабный фестиваль UniCon & Game Expo для фанатов комиксов и компьютерных игр". relax.by.
↑  "Демонический рыцарь из Пскова, русский Гарри Поттер и пин-ап: в Питере прошел «Старкон»!". Наш Псков. 2017-08-02.
↑  Дмитрий Шепелёв (2017-10-06). "Comic Con Russia: Джеки Чан vs. Шварценеггер, «Война бесконечности» и «Zомбоящик»". Игромания.
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
לזלי אן דאון

| --- | --- |

לזלי אן דאון, 2008
 לידה:  17 במרץ 1954 (בת 70) לונדון/וונדסוורת', הממלכה המאוחדת 
 מדינה:  הממלכה המאוחדת 
 תקופת הפעילות:  מ-1969 
 בן או בת זוג:  ויליאם פרידקין (1982–1985)  דון אי. פונטלרוי 
 http://www.lesleyannedown.com
 פרופיל ב-IMDb
 
לזלי אן דאון (באנגלית: Lesley-Anne Down; נולדה ב-17 במרץ 1954) היא דוגמנית, זמרת, ושחקנית קולנוע וטלוויזיה אנגלייה. התפרסמה בזכות תפקידה כג'ורג'ינה וורסלי בסדרת הטלוויזיה "על אדונים ומשרתים" (1973-1975), בזכות השתתפותה במיני-סדרה "צפון ודרום" (1986-1985), עליו קיבלה מועמדות לפרס גלובוס הזהב, ומתפקידה כג'קלין פיין באופרת הסבון "היפים והאמיצים" (2012-2003). היא התפרסמה גם בעקבות השתתפותה בסרטים "הפנתר הוורוד מכה שנית", "שוד הרכבת הגדול", "רחוב אחד אהבה אחת" ו"נומאד".
ביוגרפיה > תחילת דרכה

דאון נולדה בוונדסוורת', לונדון, אנגליה. בשנות הנעורים שלה היא זכתה בכמה תחרויות יופי. בגיל 15 היא זכתה בתואר "הנערה המתבגרת היפה ביותר בבריטניה".
ביוגרפיה > קריירה

בשנת 1972 שיחקה בסרט האפיפיורית יוהנה.
דאון גילמה את ג'ורג'ינה וורסלי בסדרה הבריטית הפופולרית "על אדונים ומשרתים" בין 1973–1975 ושיחקה בין היתר בסרטים שוד הרכבת הגדול (1979) ורחוב אחד אהבה אחת (1979).
ב-1982 היא שיחקה את אזמרלדה בסרט הטלוויזיה הבריטי-אמריקאי "הגיבן מנוטרדאם". ב-1985 היא כיכבה בסרט "אהבה ונקמה" לצד אנתוני הופקינס ודונלד פלזנס.
היא כיכבה במיני-סדרה "צפון ודרום", שעליה הייתה מועמדת לפרס גלובוס הזהב ב-1986.
דאון שיחקה בעבר לצד שחקנים כגון קירק דאגלס, לורנס אוליבייה, שון קונרי, אנתוני הופקינס ודונלד סאת'רלנד. היא שיחקה במספר סרטי טלוויזיה, בין היתר ב"he One and Only Phyllis Dixey" בתפקיד פיליס דיקסי (1978), "Murder Is Easy"‏ (1982), "Indiscreet"‏ (1988) ו"Ladykillers"‏ (1988).
ב-1990 דאון כיכבה בסדרה של CBS "דאלאס" בתפקיד סטפני רוג'רס. בין 1994–1996 היא ביצעה הופעות אורח בין היתר בסדרות הטלוויזיה "נני" ו"Diagnosis: Murder".
ב-1994 היא כיכבה בסרט "משאלת מוות 5 : פני המוות" לצד צ'ארלס ברונסון (שכיכב לצדה גם בסרט הטלוויזיה "Family of Cops" ב-1995. היא גילמה את אוליביה בלייק באופרת הסבון של NBC‏ "Sunset Beach" מינואר 1997 עד דצמבר 1999. ב-2001 היא שיחקה את התפקיד הראשי בסרט "The Perfect Wife" וב-2002 בסרט "You Belong to Me".
במרץ 2003 החלה דאון לשחק את דמותה של ג'קלין פיין מארון באופרת הסבון הפופולרית של CBS "היפים והאמיצים" עד לעזיבתה ב-2012.
בין השנים 2000–2006 דאון הופיעה בסרטים "The King's Guard" לצד אריק רוברטס ורון פרלמן, The Meeksville Ghost,‏ 13th Child, "היום אתה תמות" ו"שבעת ימיה של גרייס" שלו כתבה גם את התסריט.
בשנת 2012 שיחקה בסרט המתח לצד רוז מק'גוון "Rosewood Lane" בבימויו של ויקטור סלבה.
ביוגרפיה > חיים אישיים

דאון ניהלה מערכת יחסים בת 10 שנים עם השחקן ברוס רובינסון.
היא התחתנה ב-1980 עם אנריקה גבריאל, והם התגרשו לאחר שנה וחצי.
נישואיה השניים (1982–1985) של דאון היו לבמאי הקולנוע ויליאם פרידקין, ב-1982 נולד בנם.
היא הכירה את בעלה השלישי, צלם הקולנוע דון ה. פונטלרוי, במהלך צילומיה למיני-סדרה צפון ודרום ב-1985. מערכת היחסים של השניים החלה כשדאון הייתה עדיין נשואה לפרידקין ופנטלרוי היה נשוי לסוזן דוקאט, מה שגרם בסופו של דבר לשניים לסיים את מערכת היחסים שלהם. ב-1998 נולד בנם.
פילמוגרפיה נבחרת > קולנוע

All the Right Noises‏ (1969)
The Smashing Bird I Used to Know‏ (1969)
Assault‏ (1971)
Countess Dracula‏ (1971)
האפיפיורית יוהנה (1972)
From Beyond the Grave‏ (1973)
בראניגן (1975)
הפנתר הוורוד מכה שנית (1976)
A Little Night Music‏ (1977)
The Betsy‏ (1978)
שוד הרכבת הגדול (1979)
רחוב אחד אהבה אחת (1979)
Rough Cut‏ (1980)
Sphinx‏ (1981)
Murder Is Easy‏ (1982)
הגיבן מנוטרדאם (1982)
אהבה ונקמה (1985)
נומאד (1986)
Scenes from the Goldmine ‏(1987)
Indiscreet‏ (1988)
Ladykillers‏ (1988)
רצח בחסות החשכה (1989)
Night Trap‏ (1993)
בלהט התשוקה 2 (1994)
Munchie Strikes Back‏ (1994)
משאלת מוות 5 : פני המוות (1994)
שליט החיות 3 (1996)
The Secret Agent Club‏ (1996)
להכיר את וולי ספארקס (1997)
You Belong to Me‏ (2001)
13th Child‏ (2002)
היום אתה תמות (2005)
שכיר חרב למען הצדק (2006)
Rosewood Lane‏ (2012)
Dark House ‏(2014)
צדק (2017)
Alex & the List‏ (2018)
Gates of Darkness‏ (2019)
רייגן (2022)
פילמוגרפיה נבחרת > טלוויזיה

Six Dates with Barker‏ (1971)
Out of the Unknown‏ (1971)
Public Eye‏ (1971)
סיפורים לפני השינה (1974)
הבולשת חוקרת (1975)
על אדונים ומשרתים (1973-1975)
When the Boat Comes In‏ (1976)
Play of the Month‏ (1977)
על טבעי (1977)
אחרון ימי פומפיי (1984)
צפון ודרום (1985)
CBS Summer Playhouse‏ (1989)
דאלאס (1990)
1775 (1992)
נני (1994)
Diagnosis: Murder‏ (1996)
Sunset Beach‏ (1997-1999)
ימי חיינו (2001)
היפים והאמיצים (2012-2003)
דאון ורובינסון, 1979